stanford-oval/wikipedia huggingface dataset:
Ad Hoc Revolt
Kokoonpano > Vierailevat muusikot

Jan-Espen S. Schildmann – trumpettiraidat (kappale "Victor Comrade")
Ondřej Valen – tšekinkieliset puheäänet (kappale "Victor Comrade")
Aiheesta muualla

Ad Hoc Revolt Discogsissa. (englanniksi)
Albumi Ad Hoc Revolt Encyclopaedia Metallum -sivustolla (englanniksi)
Arch Mission Foundation

Arch Mission Foundation on säätiömuotoinen yleishyödyllinen yhteisö, jonka tavoitteena on tallentaa tietoa ihmiskunnasta optisille tallennusvälineille ja lähettää niitä eri puolille aurinkokuntaa. Säätiön perustivat yhdysvaltalaiset Nova Spivack ja Nick Slavin Texasissa vuonna 2016. Säätiö hyödyntää niin sanottua 5D-optista tiedontallennusta, jossa tiedon uskotaan säilyvän lukukelpoisena miljardeja vuosia ja kestävän tuhannen celsiusasteen lämpötilaa. Yksi 5D-tallennuslevy laukaistiin Elon Muskin Tesla Roadsterin mukana avaruuteen vuonna 2018. Levy sisältää Isaac Asimovin Säätiö-trilogian.
Arch Mission Foundation suunnittelee pysyvien digitaalisten kirjastojen perustamista Kuuhun ja Marsiin. Kirjastojen tietokantoihin on tarkoitus sisällyttää muun muassa Wikipedia ja Gutenberg-projekti. Säätiön ”kuukirjasto” lähetettiin Kuuhun israelilaisen Beresheet-luotaimen mukana vuonna 2019. Luotain tuhoutui laskeutumisen epäonnistuttua, mutta kirjasto saattoi säilyä ehjänä. Englanninkielisen Wikipedian sisältö lähetettiin Maata kiertävälle radalle vuonna 2018.
Käännös suomeksi
Amerikanpikkutiira

| Amerikanpikkutiira |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Rantalinnut Charadriiformes
Heimo::  Tiirat Sternidae
Suku::  Pikkutiirat Sternula
Laji::  antillarum
Kaksiosainen nimi
 Sternula antillarum  (Lesson, 1847) 
Alalajit
 Sternula antillarum antillarum  Sternula antillarum athalassos  Sternula antillarum browni 
Katso myös
   Amerikanpikkutiira Wikispeciesissä   Amerikanpikkutiira Commonsissa 
Infobox OKNimi-testi OKIUCN-testi OK: 
Amerikanpikkutiira (Sternula antillarum) on pienikokoinen tiiroihin kuuluva lintu. Se pesii Pohjois-Amerikassa ja Etelä-Amerikan pohjoisosassa. Se pesii yhdyskunnissa, joissa tiirojen lukumäärä voi olla jopa 200. Amerikanpikkutiirat hautovat munia kahden yksilön pareissa, touko-kesäkuussa. Sekä koiras että naaras hautovat noin 3 viikkoa. Amerikanpikkutiirojen ääntely kuuluu: joko terävä "kip-kip" tai kimeä "zreep"
Amerikanpikkutiira on pieni lintu. Sen koko on yleensä vain noin 20–25 cm pitkä, siipien väli 50 cm ja paino noin 40-50 grammaa.
Amerikanpikkutiirat syövät enimmäkseen pieniä kaloja, jota he sukeltavat vedenpinnasta. Ne ovat siis syöksysukeltajia.
Alalajit

Sternulla antillarum althalassos
Sternulla antillarum browni
Sternulla antillarum antillarum
Andrei Illarionov

Andrei Illarionov vuonna 2003.
Andrei Nikolajevitš Illarionov (ven. Андре́й Никола́евич Илларио́нов, s. 16. syyskuuta 1961 Leningrad) on venäläinen libertaari taloustieteilijä ja presidentti Vladimir Putinin entinen talouspoliittinen neuvonantaja. Hän toimii nykyisin vanhempana tutkijana Cato-instituutissa Washington DC:ssä Yhdysvalloissa.
Aiheesta muualla

Wikimedia Commonsissa on kuvia tai muita tiedostoja aiheesta .
Putinin ex-avustajan kootut lausunnot. Yle Uutiset 14.9.2014. (Internet Archive)
Metalcore

| Metalcore |
| --- | --- |
 Killswitch Engagen laulaja esiintymässä Rock am Ring -festivaaleilla 2016
Alkuperä:  thrash metal hardcore punk extreme metal melodinen death metal emo
Alkuperämaa:   Yhdysvallat
Kehittymisen ajankohta:  1980-loppupuoli
Tyypillisiä soittimia:  sähkökitara sähköbasso rummut
Kehittyneitä tyylilajeja / suuntauksia:  mathcore, deathcore, nintendocore, hardcore
Metalcore on musiikin tyylilaji, joka yhdistää hardcore punkia ja metallimusiikkia. Vaikka sanaa metalcore käytettiin tyylilajin nimenä ensimmäistä kertaa 1990-luvun puolivälissä, metalcoreksi laskettavia yhtyeitä oli perustettu jo 1980-luvun puolella. Metalcore on 2000-luvun aikana saanut suurta kaupallista menestystä.
Musiikilliset piirteet

Metalcoressa on metallille tyypillisiä kitarariffejä ja taitavaa soittotaitoa, sekä sisältää hardcorelle tyypillistä asennetta ja raakuutta. Metalcore-kappaleet ovat usein keskitempoisia ja sisältävät breakdowneja. 2000-luvun yhdysvaltalaiselle metalcorelle ovat tyypillisiä melodiset lauluosuudet ja ruotsalaisesta death metalista vaikutteita ottaneet riffit (jotkut bändit).
Metalcoren alatyylilajit > Melodic metalcore

Melodic metalcore on fuusiogenre, joka yhdistää metalcorea ja melodista death metallia. Siinä vaikuttavat instrumentaaliset melodiat, metalcorelle tyypilliset breakdownit ja tupla-kitaraharmoniat. Puhtaaseen laulamiseen yhdistetään örinää. Yleensä melodic metalcore -yhtyeet ovat ottaneet vaikutteita ruotsalaisista melodinen death metal yhtyeistä, kuten At the Gates, Arch Enemy, In Flames ja Soilwork.
Yleensä metalcoreyhtyeitä on luokiteltu myös melodiseksi metalcoreksi, kuten Killswitch Engage, Trivium, All That Remains, Atreyu, Bullet for My Valentine, Caliban Darkest Hour, As I Lay Dying, The Devil Wears Prada ja August Burns Red.
Metalcoren alatyylilajit > Deathcore

Deathcore on death metalista vaikutteensa ottanutta metalcorea. Se on hyvin lähellä perinteistä death metalia, joskin deathcorekappaleet ovat usein metalcorelle tyypillisen keskitempoisia ja tyylilajia edustavien yhtyeiden jäsenet eivät edusta metallille tyypillistä pukeutumistyyliä. Deathcoressa musiikin soundi on bassovoittoista ja laulu on hyvin matalaa murinaa.
Deathcoreyhtyeitä: Whitechapel, Thy Art Is Murder, Suicide Silence ja Chelsea Grin
Metalcoren alatyylilajit > Mathcore

Mathcoren piirteitä ovat vaikeat ja kappaleissa usein vaihtuvat tahtilajit, nopeatempoisen blastbeat-osuudet, monimutkaiset kitarariffit, kireä lauluääni ja kompleksiset kappalerakenteet.
Mathcoreyhtyeitä: vanha Architects, Iwrestledabearonce, Protest the Hero
Metalcoren alatyylilajit > Nintendocore

Nintendocore yhdistää metalcoreen 8-bittisen videopelimusiikin äänimaailmaa. Alatyylilajin nimi on peräisin Horse the Band -yhtyeeltä.
Nintendocoreyhtyeitä: Horse the Band, Enter Shikari
Metalcoren alatyylilajit > Crabcore

Crabcore on musiikillisesti lähellä mathcorea, mutta lisää siihen sille tyypillisiä piirteitä kuten discobiittiä ja punkkomppia. Crabcoressa käytetään erilaisia laulutyylejä kuten murinaa ja Autotune-efektillä kyllästettyä laulua. Crabcoreyhtyeiden live-esiintymisille ovat tyypillisiä liikkeet, joita yhtyeiden jäsenet esittävät soittamisensa lomassa kuten alatyylilajille nimensä antanut taskuravun liikkumista muistuttava kyykistyminen. Crabcore sekoitetaan usein electronicoreen, koska kummatkin tyylilajit ovat melkein samanlaisia, paitsi että electronicore on elektronisempaa kuin crabcore.
Crabcore-yhtyeitä: Attack Attack!, One Morning Left
Historia > Varhaisvaiheet

Yhdysvaltalainen Judge oli ensimmäinen määriteltävissä oleva metalcore-yhtye yhdistäessään heavy metalin ja perinteisen hardcoren, kuulostamatta silti thrash metalilta. Tämä yhdistelmä otti hyvin tuulta purjeisiinsa, ja jo ennen Judgen ensimmäistä albumia (Those Who Fear Tomorrow), oli yhtye nimeltä Integrity perustettu. Ensimmäiset metalcore-kappaleet olivat tyyliltään samankaltaisia kuin New York hardcoressa, mutta poikkesi rumpalin tuplabassorumpujen käytöstä. Näin saatiin aikaan voimakkaampi ääni, ja myös lauluääni muuttui karheammaksi.[lähde? ]
Muita varhaisia metalcoreyhtyeitä olivat Suicidal Tendencies, Earth Crisis ja Agnostic Front.
Historia > Myöhemmät vaiheet

Eräillä 1990-luvun aikana valtavirtasuosiota saaneilla metalliyhtyeillä oli suurta vaikutusta metalcoreen. Esimerkiksi Pantera-yhtyeelle tyypilliset riffit vaikuttivat metalcoren breakdowneihin. Myös Faith No Moren lauluosuuksista otettiin tyylilajiin vaikutteita.
1990-luvun loppupuolella Biohazardin, Hatebreedin ja Pro-Painin kaltaiset yhtyeet tulivat suosituiksi. Niiden musiikki oli pohjimmiltaan hardcorea, mutta se oli soitettu selkeästi metallisella otteella.
2000-luvun alusta monet yhdysvaltalaiset yhtyeet alkoivat yhdistämään aikaisempaan metalcoreen ruotsalaisesta melodisesta death metalista (esimerkiksi At the Gates ja In Flames) muistuttavia riffejä ja melodisia lauluosuuksia. Tätä tyyliä edustavat muun muassa Killswitch Engage, All that Remains, God Fordib ja Unearth. Poison the Well teki tästä risteytyksestä suosittua.[lähde? ] Metalcoren kaupallinen menestys on kasvanut suunnattomasti näiden yhtyeiden myötä, ja nyttemmin myös levy-yhtiöt ovat kiinnostuneet tästä tyylilajista. Esimerkiksi As I Lay Dying -yhtyeen albumi Shadows are Security, Bullet for My Valentinen Scream Aim Fire ja Norma Jeanin O'God, The Aftermath ovat saavuttaneet sen verran suuren levymyyntimäärän, että ovat käyneet Yhdysvaltojen Billboard-listalla.[lähde? ]
Yhtymäkohdat muihin tyylilajeihin

Post-hardcore voidaan nähdä metalcoren kanssa rinnakkaiseksi hardcoresta irtautuneeksi haaraksi. Molemmat tyylilajit kehittyivät samaan aikaan, mutta post-hardcore ei ottanut itseensä metallivaikutteita.
Metallin ja hardcoren toisiinsa yhdistäviä mutta metalcoresta erillisiä tyylilajeja ovat grindcore ja crossover thrash. Grindcore syntyi thrash metalin ja hardcoren yhdistelmänä ja sen kehityslinja on metalcoresta erillinen, eikä genrejä näin ollen tulisi sekoittaa toisiinsa. Grindcore on raaempaa ja nopeampaa kuin metalcore, eikä nojaa yhtä paljon raskaisiin riffeihin. Joillakin metalcore-bändeillä on musiikissaan myös hyvin vahvoja vaikutteita emosta, mitä grindcoressa ei ole. Blast beatia käytetään metalcoressa harvoin, kun taas grindcorekappaleissa se on olennainen osa. Lisäksi metalcoressa voi vokaaleissa kuulla usein rosoisen huudon sijasta myös puhtaita lauluosuuksia, joita taas kuuluu grindcoressa tuskin lainkaan.[lähde? ]
Crossover thrash on thrash metal alalaji, joka on perinteistä thrashiä lähempänä hardcorea.[lähde? ]
Keskeisiä metalcoreyhtyeitä

Agnostic Front
All That Remains
Biohazard
Earth Crisis
God Forbid
Hatebreed
Killswitch Engage
Pro-Pain
Suicidal Tendencies
Suomalaisia metalcoreyhtyeitä

Atlas
Balance Breach
Collusions
My Favourite Nemesis
One Morning Left
Portraits
Archángelos

Archángelos (kreik. Αρχάγγελος, ”Arkkienkeli”) voi viitata seuraaviin paikkoihin Kreikassa:
Archángelos, kaupunki Ródoksen saarella Etelä-Egean alueella
Archángelos, saari Dodekanesian saariryhmässä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Archangelos”, voi hakea sivunnimihaulla, laajalla sivunnimihaulla tai tekstihaulla.
Ammunta kesäolympialaisissa 1908

Ammuntaa kesäolympialaisissa vuonna 1908
Lontoon kesäolympialaisissa 1908 ammunnassa kilpailtiin yhdeksässä henkilökohtaisessa lajissa ja kuudessa joukkuelajissa.
Mitalistit > Henkilökohtaiset

| Laji: | Kultaa: | Kultaa: | Hopeaa: | Hopeaa: | Pronssia: | Pronssia: |
| --- | --- | --- | --- | --- | --- | --- |
| 1000 yd vapaakivääri, makuu | Joshua Millner  Yhdistynyt kuningaskunta | 98 | Kellogg Casey  Yhdysvallat | 93 | Maurice Blood  Yhdistynyt kuningaskunta | 92 |
| 100 m hirvi, parilaukaukset | Walter Winans  Yhdysvallat | 46 | Thomas Ranken  Yhdistynyt kuningaskunta | 46 | Oscar Gomer Swahn  Ruotsi | 38 |
| 100 m hirvi, kertalaukaukset | Oscar Gomer Swahn  Ruotsi | 25 | Thomas Ranken  Yhdistynyt kuningaskunta | 24 | Alexander Elliott Rogers  Yhdistynyt kuningaskunta | 24 |
| 25 yd pienoiskivääri, makuu, katoava maali | William Kensett  Yhdistynyt kuningaskunta | 45 | Harold Hawkins  Yhdistynyt kuningaskunta | 45 | Edward John Amoore  Yhdistynyt kuningaskunta | 45 |
| 25 yd pienoiskivääri, makuu liikkuvat taulut | John Francis Flemming  Yhdistynyt kuningaskunta | 24 | Michael Matthews  Yhdistynyt kuningaskunta | 24 | William B. Marsden  Yhdistynyt kuningaskunta | 24 |
| 300 m vapaakivääri, asennot | Albert Helgerud  Norja | 909 | Harry Simon  Yhdysvallat | 887 | Ole Saether  Norja | 883 |
| 50 yd ja 100 yd pienoiskivääri, makuu | Arthur Carnell  Yhdistynyt kuningaskunta | 387 | Harry Humby  Yhdistynyt kuningaskunta | 386 | George Barnes  Yhdistynyt kuningaskunta | 385 |
| 50 yd vapaapistooli  | Paul van Asbroeck  Belgia | 490 | Réginald Storms  Belgia | 487 | James Gorman  Yhdysvallat | 485 |
| Haulikko | Walter Henry Erwing  Kanada | 72 | George Beattie  Kanada | 60 | Alexander Maunder  Yhdistynyt kuningaskunta | 57 |
Mitalistit > Joukkueet

| Laji: | Kultaa: | Kultaa: | Hopeaa: | Hopeaa: | Pronssia: | Pronssia: |
| --- | --- | --- | --- | --- | --- | --- |
| 100 m hirvi, kertalaukaukset |  Ruotsi Alfred Gomer Albert Swahn, Oscar Gomer Swahn, J. Arvid C. Knoppel ja Ernst Oscar Rossell | 86 |  Yhdistynyt kuningaskunta Charles George  Ashburton Nix, W. R. Lane Joynt, Walter Ellicott ja Thomas Ranken | 85 |  |  |
| 200-1000 yd sotilaskivääri, makuu |  Yhdysvallat William F. Leushner, William Franklin Martin, Charles B. Winder, Kellogg Kennon Venable Casey ja Charles Sumner Benedict | 2531 |  Yhdistynyt kuningaskunta Harcourt Ommundsen, Fleetwood Ernest Varley, Arthur George Fulton, Philip Wigham Richardson ja John E. Benedict | 2497 |  Kanada William Albert Smith, Charles Robert Crowe, Bruce M. Williams, Dugald McInnis ja S. Harry Kerr | 2439 |
| 300 m vapaakivääri, asennot |  Norja Albert Helgerud, Olaf Saether, Ole Saether, Gudbrand Skatteboe, Julius Braathe ja Einar Liberg | 5055 |  Ruotsi Gustaf Jonsson, Per-Olaf Arvidsson, Axel Jansson, Gustav-Adolf Sjöberg, Claes Ruendberg ja Johan Gustafsson | 4711 |  Ranska Leon Johnson, Eugene Balme, Andre Parmentier, Albert Courquin, Maurice Lecoq ja Raoul de Boigne | 4652 |
| 50 yd ja 100 yd pienoiskivääri, makuu |  Yhdistynyt kuningaskunta Michael K. Matthews, Harry Robinson, William Edwin Pimm ja Edward John Amoore | 771 |  Ruotsi Vilhelm Carlberg, Frans Albert O. Schartau, Johann Huebner von Holst ja Eric Carlberg | 737 |  Ranska Paul Rene Colas, Andre Regaud, Leon Lecuyer ja Henri Bonnefoy | 710 |
| 50 yd vapaapistooli tai revolveri |  Yhdysvallat James Edward Gorman, Jra Romaro Calkins, John A. Dietz ja Charles Sumner Axtell | 1914 |  Belgia Paul van Asbroeck, Reginald Storms, Charles Paumier ja Rene Englebert | 1863 |  Yhdistynyt kuningaskunta Jesse Alfred Wallingford, Geoffrey Horsman Coles, Henry George Lynch Staunton ja Walter Ellicott | 1817 |
| Haulikko |  Yhdistynyt kuningaskunta Alexander Maunder, James F. Pike, Charles Palmer, John M. Postens, Frank W. Moore ja Peter Easte | 407 |  Kanada Walter Henry Ewing, George Beattie, Arthur W. Westover, Mylie E. Fletcher, George Vivian ja Donald McMackon | 405 |  Yhdistynyt kuningaskunta Georg Whitaker, Gerald H. Skinner, John Hurst Butt, William R. Morris, Harold P. Creasey ja Richard Hutton | 372 |
Mitalitaulukko

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1. |  Yhdistynyt kuningaskunta | 6 | 7 | 8 | 21 |
| 2. |  Yhdysvallat | 3 | 2 | 1 | 6 |
| 3. |  Ruotsi | 2 | 2 | 1 | 5 |
| 4. |  Norja | 2 | 0 | 1 | 3 |
| 5. |  Kanada | 1 | 2 | 1 | 4 |
| 6. |  Belgia | 1 | 2 | 0 | 3 |
| 7. |  Ranska | 0 | 0 | 2 | 2 |
Amiraali Nahimov

| Amiraali Nahimov> Адмирал Нахимов |
| --- | --- |

Ohjaaja:  Vsevolod Pudovkin
Käsikirjoittaja:  Igor Lukovski
Säveltäjä:  Nikolai Krjukov
Kuvaaja:   Anatoli Golovnja  Tamara Lobova 
Valmistustiedot
Valmistusmaa:  Neuvostoliitto
Tuotantoyhtiö:  Mosfilm
Ensi-ilta:   Neuvostoliitto  2. tammikuuta 1947  Suomi  10. lokakuuta 1947 
Kesto:  95 min
Alkuperäiskieli:  venäjä
Aiheesta muualla
IMDb 
Elonet
AllMovie
Infobox OKNimi-testi OK: 
Amiraali Nahimov (Адмирал Нахимов, Admiral Nakhimov) on Vsevolod Pudovkinin ohjaama neuvostoliittolainen elämäkertaelokuva, joka kertoo Krimin sodan sankarista, amiraali Pavel Nahimovista. Elokuva valmistui jo 1946, mutta julkaistiin helmikuussa 1947.
Juoni

Elokuva sijoittuu Krimin sodan aikaan, vuosiin 1853–1856, ja kuvaa Nahimovin voittoa Turkin laivastosta Sinopen taistelussa, ja hänen sankarikuolemaansa Sevastopolin puolustuksessa. Pudovkin tarkoitti elokuvan historialliseksi henkilökuvaukseksi, mutta Neuvostoliiton sensuurin vaatimuksesta siitä tuli pintapuolinen kuvaus Nahimovista sotasankarina, joka esittää englantilaiset, ranskalaiset ja turkkilaiset täysinä roistoina. Tästä huolimatta elokuvaa pidetään sodanjälkeisen neuvostoelokuvan onnistuneena teoksena.
Palkinnot

Kuvaajat Anatoli Golovna ja Tamara Lobova saivat vuonna 1947 Locarnon elokuvajuhlilla palkinnon parhaasta kuvauksesta. Vuonna 1946 Pudovkin, Golovna, Lukovski, Krjukov, Diki, Simonov ja Knjazev saivat Stalinin palkinnon elokuvan ansiosta.
Näyttelijät

| 0 | 1 | 2 |
| --- | --- | --- |
|  Aleksei Diki  | … |  Amiraali Nahimov   |
|  Jevgeni Samoilov  | … |  Luutnantti Burunov   |
|  Vladimir Vladislavski  | … |  Kapteeni Lavrov   |
|  Vsevolod Pudovkin  | … |  Ruhtinas Menšikov   |
|  Nikolai Tšaplygin  | … |  Kornilov   |
|  Vasili Kovrigin  | … |  Baranovsky   |
|  Pjotr Sobolevski  | … |  Ostreno   |
|  Leonid Knjazev  | … |  Pjotr Koshka   |
|  Aleksandr Khokhlov  | … |  Napoleon III   |
|  Ruben Simonov  | … |  Osman pašša   |
|  Pavel Gaideburov  | … |  Lordi Raglan   |
|  Boris Olenin  | … |  Kenraali Pelissier   |
|  Nikolai Brilling  | … |  Kapteeni Evans   |
Analoginen kytkin

Analoginen kytkin
Analoginen kytkin on on/off-tyyppinen puolijohteita käyttävä komponentti, joka toimii samalla periaatteella kuin rele mutta siinä ei ole liikkuvia osia.
Kun kytkin on päällä, sen läpi kulkee sähkövirta ja sen resistanssi voi olla tyypillisesti noin 5 ohmia tai siitä ylöspäin. Kun kytkin on pois päältä, sen resistanssi on erittäin korkea, mikä estää sähkövirran kulun sen läpi.
Antti Pikkarainen

| Antti Pikkarainen> Henkilötiedot.Muusikko |
| --- | --- |
Soittimet:  Kosketinsoittimet
Yhtyeet:  The RMS, Reflexion
  [ Muokkaa Wikidatassa ] [ ohje ]  
Antti Pikkarainen on oululainen kosketinsoittaja. Hän on tullut tunnetuksi lähinnä yhtyeistä The RMS ja Reflexion.
Anenii Noin piiri

| Anenii Noi (Raionul Anenii Noi) |
| --- | --- |

 Koordinaatit: 46°55′N, 29°15′E 
Valtio:  Moldova
Hallintokeskus:  Anenii Noi
Hallinto:  
 – Johtaja:  Vladimir Vâzdoagă (PCRM)
 
 anenii-noi.md 
Infobox OKVirheellinen NIMI-arvo: 
Anenii Noin piiri (romaniaksi Raionul Anenii Noi) on hallintopiiri (raion) Moldovan keskisessä osassa. Piirin hallintokeskus on Anenii Noi.
Piirin pinta-ala on 830 neliökilometriä, ja arvioitu väkiluku vuoden 2011 alussa oli 83 100.
Toisen maailmansodan muistomerkki Serpenissä.
Pyhän Dimitrin kirkko Anenii Noissa.
Aiheesta muualla

Kuvia tai muita tiedostoja aiheesta Anenii Noin piiri Wikimedia Commonsissa
Moldovan hallintopiirit
| --- | --- |
Kaupunkipiirit:   Chișinău  Bălți  Bender 
Hallintopiirit:   Anenii Noi  Basarabeasca  Briceni  Cahul  Cantemir  Călărași  Căușeni  Cimișlia  Criuleni  Dondușeni  Drochia  Dubăsari  Edineț  Fălești  Florești  Glodeni  Hîncești  Ialoveni  Leova  Nisporeni  Ocnița  Orhei  Rezina  Rîșcani  Sîngerei  Soroca  Strășeni  Șoldănești  Ștefan Vodă  Taraclia  Telenești  Ungheni 
Itsehallinnolliset alueet:   Gagauzia  Transnistria
Antti Pitkäjärvi

Antti ”Pitkis” Pitkäjärvi suomalainen kosketinsoittaja ja laulaja. Hän soittaa muun muassa Irinan taustayhtyeessä, Wöyh!-yhtyeessä ja Apulannassa sessiojäsenenä.
Pitkäjärvi lauloi ja soitti koskettimia bilebändi Playassa 1990- ja 2000-lukujen vaihteessa. Vuonna 2004 hän perusti Playan laulajan Irina Saaren kanssa Redux-yhtyeen, josta muodostui myöhemmin soolouran aloittaneen Irinan taustayhtye. Pitkäjärvi on myös säveltänyt, sanoittanut ja sovittanut Irinan kappaleita. Vuonna 2020 julkaistiin singlenä Irinan ja Pitkäjärven duettona laulama ”En meistä meitä saa”.
Pitkäjärvi soitti Apulannan vuoden 2007 Eikä vielä ole edes ilta -albumilla ja esiintyi ensimmäistä kertaa yhtyeen kanssa samana vuonna. Wöyh!-yhtyeen kanssa Pitkäjärvi on soittanut ja esiintynyt vuoden 2013 Ikkillyk-esikoisalbumista alkaen.
Pitkäjärvi on soittanut myös lukuisilla Saran albumeilla.
Mammografia

Mammografiakuvassa valkoinen nuoli ylänurkassa osoittaa syöpäkasvainta.
Mammografia on rinnan röntgenkuvaus, jonka avulla tutkitaan rinnan kasvaimia ja muutoksia. Mammografia on rintasyövän diagnostiikassa eniten käytetty menetelmä. Lisäksi mammografiaa käytetään laajalti rintasyövän seulontatutkimuksena. Mammografian avulla voidaan tutkia myös muita rinnan muutoksia, kuten kystia.
Kuvauksessa käytettävä röntgensäteily on ionisoivaa säteilyä, joka voi aiheuttaa säteilyhaittoja, mutta yhden kuvauksen tuottama säteilyannos on hyvin pieni. Jos mammografiakuvauksessa nähdään epäilyttävä löydös, jatkotutkimuksena yleensä otetaan rinnasta ohut- tai paksuneulanäyte.
Mammografian käyttö

Mammografiaa käytetään seulontatutkimuksena etsittäessä rintasyöpiä oireettomasta väestöstä tai diagnostisena tutkimuksena epäiltäessä potilaalla rintasyöpää.
Mammografian käyttö > Mammografiaseulonta

Rintasyöpäseulonta mammografian avulla ehkäisee 40–74-vuotiaiden naisten rintasyövästä johtuvia kuolemia.
Mammografiaseulonnat aloitettiin Suomessa vuonna 1987, ja Kansanterveysasetuksen (1992) mukaan kuntien täytyi järjestää maksuton seulonta kahden vuoden välein 50–59-vuotiaille naisille. Vuoden 2007 alussa astui voimaan uusi Valtioneuvoston asetus seulonnoista (1339/2006), jolla laajennettiin maksuton rintasyöpäseulonta ikäluokkiin 50–69 vuotta. Suomessa kutsuttiin viime vuoteen asti seulontatutkimuksiin vuosittain noin 200 000 naista, joista yhdeksän kymmenestä osallistuu. Seulontaan osallistuneista naisista jatkotutkimuksiin kutsutaan noin 3–5 prosenttia, mutta rintasyöpä todetaan lopulta vain alle 0,5 prosentilla. Rintasyöpäseulonnoissa löydetään Suomessa vuosittain noin 600–800 syöpätapausta, joista lähes 70 prosenttia on pieniä ja paikallisia.
Mammografian käyttö > Diagnostinen mammografia

Diagnostinen mammografiakuvaus tarkoittaa tutkimusta, joka tehdään epäiltäessä potilaalla rintasyöpää. Seulontatutkimuksesta poiketen sitä ei siis tehdä oireettomalle väestölle. Mammografia on rintasyöpäepäilyssä ensisijainen tutkimus ainakin yli 35-vuotiaille naisille; sitä nuoremmille rinnan ultraäänikuvaus saattaa olla hyvä vaihtoehto. Rintasyöpäpotilas hakeutuu useimmiten lääkärin vastaanotolle rinnassa tuntuvan kyhmyn vuoksi, mutta muita oireita voivat olla rinnan kipu, ihomuutokset, rintaerite tai yleisoireet.
Mammografian käyttö > Seuranta hoidetun syövän jälkeen

Kerran hoidetun rintasyövän jälkeen on tärkeää järjestää pitkäaikainen, jopa loppuelämän kestävä seuranta. Rintasyöpä saattaa uusiutua vuosien, jopa 15 vuoden päästä, mutta tilanne paranee jokaisen oireettoman vuoden jälkeen. Olennaista on, että paikallisesti uusiutunut syöpä ja toisen rinnan kasvain löytyvät ajoissa. Ei ole kuitenkaan selvästi osoitettu, että ennakkoon sovitut seurantakäynnit antaisivat parempia tuloksia kuin seuranta, jossa potilas hakeutuu lääkäriin huomatessaan oireita. Suomessa suositellaan kerran sairastetun rintasyövän jälkeen mammografiaseurantaa 1–2 vuoden välein loppuelämän ajan.